《杂咏三首 其一》
宋代·宋祁

有客款我庐，念我衰暮齿。自言上真书，有药名不死。

黄金乃能上，白发安足治。谓我刀圭馀，已足度年纪。

驱还扶桑面，黄昏付蒙泛。主人诡谢客，吾生本尘滓。

少来诵诗书，不识怪神理。惊闻河汉言，浩然弗知涘。

今也病未能，异日从吾子。

作者简介：宋祁（998～1061）北宋文学家。字子京，安州安陆（今湖北安陆）人，后徙居开封雍丘（今河南杞县）。天圣二年进士，官翰林学士、史馆修撰。与欧阳修等合修《新唐书》，书成，进工部尚书，拜翰林学士承旨。卒谥景文，与兄宋庠并有文名，时称“二宋”。诗词语言工丽，因《玉楼春》词中有“红杏枝头春意闹”句，世称“红杏尚书”。